钦定古今图书集成/方舆汇编/职方典/第1541卷 > 平越府山川考 通志
## 钦定古今图书集成/方舆汇编/职方典/第1541卷 > 平越府山川考 通志

本府。〈平越县附郭。〉

福泉山　在府城内南隅，仙人张三丰修真处。山形灵秀，怪石巉岏。前为高真观，后为礼斗亭。亭前有浴仙池，池水夏不溢，冬不竭。池旁有古桂一株，久枯。明万历间，有乞者浴于池，寺僧秽之。乞者曰：“无伤也，吾能为若活此树。” 乃掬水沃其根，挂巾于树而去。是年桂复荣，人始知三丰再来也。桂至今犹茂，池水可疗病，四方汲者不绝。亭有三丰手书对联，名人题咏碑刻颇多。㠟峨山　在府城东，一名“峨万山。” 山势崇嶐，为平越之镇。登其上，四望无际，中多水泉花卉，乃㠟峨塞故址。月山　在府城南半里，山形如半月，下有月山古刹。右为明隆平侯张信母墓，即三丰所指地也。

叠翠山　在府城东南十里。大小百峰，峻秀插天，重峦叠翠。中一峰名“老人” ，近此居者多寿九。

十九峰在江外，一峰独在江内，名“将军峰。” 三江会其下，独砥中流，称“平越绝景。”

杨山　在府城西十里。杨义司有玉笏峰，前为凝真观，多古木怪石，名人题咏甚夥。

云雾山　在府城西四十里。明崇祯间，总兵胡从仪征苗，屯兵于此，营垒尚存。

石关口山　：在府东南二里。两岸如门，官路经其中。

笔山　在府南三里。高耸卓立，四时常青。旧《志》云：“府南五里有笔架山，一名文峰山。下临三江，屹然耸峙。”

滃霾山　在府北六十里。山高林深，霾雾滃郁。杉木箐山　在杨义司西五十里。峰峦高峻，苗倚依为险。

仙影崖　在府城西五里。上有吕仙遗影，飘飘如御风行。郭青螺题“神留宇宙” 四字。

玉屏峰　：在府城西南五里。

玉笏峰　在府城西十里。端拱如卓笏，登览胜地。

七盘坡　在府城东南。路径纡回，凡七盘而上。倒马坡　，在府西南五里。官道经其上，骑行者苦其险仄，马多困踣。

犀牛洞　在府城南。洞中有物若犀牛。明正德间，高真观僧夜闻洞外斗声如雷，晨起撞钟，失钟所在。有顷，但闻钟声，一路震响而来。及旦视之，钟上皆水草。始知夜所闻声乃钟与牛斗，后衅之乃止。明隆平侯张信父葬其中，相传为张三丰所授。

百人洞　在府西十里，一名“川洞。” 清泉涌出，广容百人。

燕子洞　，在府西三里。每冬来，燕子千百蛰其中。

新开洞　在府城西门外西山下。

皇清康熙壬寅年三月，大雷雨，山石崩，中开一洞人。

往观之，玲珑奇怪，可供游玩，深莫能竟。

仙人洞　在府城西南五里。洞数层，曲折幽深。明崇祯间，太守陈绍英建迎仙阁于洞外。龙潭河　在府东南三里。

南河　在府城南

武胜河　在府城南五里。

杨老河　：在府城东三十里。

地松河　在府东北十五里。其地名“松屯” ，南流入麻哈江。

嶰隆河　：在府城北二十五里。

白水河　：在府城北三十里。

羊肠河　：在府城东二十里。

诸梁江　：在府城南三里。

麻哈江　在府城东五里。两崖壁立，舟渡甚艰。明万历间，郡人葛镜建桥其上，高数十丈。俯瞰澄流，心目皆眩，行者如履霄汉，为黔南津梁之冠。

马肠江　在府南四里，与羊肠江通。其水湍急而深，中流如沸，南合于麻哈江。《志》云：“城东南七里有三江口。” 三江即马肠、羊肠、麻哈江也。三水会合，波流潆洄，为一郡之胜。

芦坪江　在府东三十里。亦三江汇流而东之异名。

鱼梁江　：在城东十五里。

清水江　在府西四十里。其上流自新添卫流入界，北至城西二十里。又名皮陇江。源远流阔，雄吞诸溪。又北经乖西、巴香诸苗界而入乌江。皮陇江　在府城西二十里。

冷溪　在府西南四十五里，流入清水江。浴仙池　在府城内南隅礼斗亭前，张三丰浴处。

翰墨池　在府城南潮音阁下。

月山泉　：在府城南半里月山寺内。

福泉　在府城内福泉山。

广济泉　在府城内东隅，其源分自㠟峨山下。明弘治八年，参将赵胜因城中乏水，凿阴渠，引水入城为井。

瓮安县

仙桥山　：在县城西十里。山高千丈，顶有石，中空如桥。上建真武殿。

白乐山　在县西三十里，幽幻称胜。

花竹山　在县南二十里。山顶有龙泉九，天旱，邑人祷雨于此。

旗山　在县南五里。山顶有洞，一名“川岩。” 万丈山　，在废草塘司东南二十里。崖壁高峻，矗立万丈。又废司北有后岩，沿岩曲折而上，两傍石壁环列如雉堞。

九峰山　在县东北。九峰迭起，延亘数里。玉华峰　，在县北六十里。上插烟霄，下临流水，顶颇平旷，有池莹澈如月明。嘉靖间，平越指挥王之臣建梵刹数重，飞阁翔空，回廊激溜，僧众每集，梵呗之声，遥闻数里。

龙洞　在县北三里。洞有潭，渊泓莫测，上横跨石梁，宽平可步。中有神鱼，土人不敢取。

老鹰洞　：在红头堡。洞有二，堪容六、七千人，可以避兵。

白崖河　在县内

瓮安江　在县前

乌江　去县五十里，县境诸山溪之水皆合流焉。

湄潭县

玉屏山　在县城内。山如列屏，县治在其址。觉仙山　距县四十里，高数十里，茂林深箐，邑人以此山之云占晴雨，建铁瓦寺于其上。牛星山　在县城南二十里，极高峻。陟其巅，虽阴时亦见星斗。

马头山　：距县城十五里。山下清泉幽谷，奇花异木，极林壑之胜。

玛瑙山　：距县十五里。三面石壁，多五色；日初出，光彩尤丽；故名。

花水溪　在县北二十里。水中浮蔓生花如兰蕙，四时不凋。

大洞溪　溪流入湄

湄溪　：在县城外。弯环如眉，因以为名。

大溪　溪流入湄

马渡溪　在县境

角路溪　在县境

三江水　在县之废容山司东五里。有三源，俱出苗界山箐中。流经司东之望浦，合为一川，下流亦入乌江。

馀庆县

翠屏山　在县城东北二里。列嶂如屏，清翠可观。

中华山　在县城南十里，高入云表。登山远望黄平、兴隆、偏桥各州县，皆若指掌。上有古刹。古佛山　在县城东五里。四面陡绝，止一径可登，两溪环绕，上有精舍。

牛塘山　，在县东北二十里。山高一百馀里，巅有犀牛塘，广数亩，水四时不涸。上构石殿，古木阴森，夏犹积雪，为邑之胜概。

玉屏山　：县治镇山也。

他山　在县地，名“蒲村” ，上多奇石，下有柳湖，可游可隐。

拱辰山　在县南百五十里，以山势向北而名。紫霄山　在县废白泥司东四十里。山势巍耸，上凌霄汉。

杨仙峰　在县西南二十里。相传有杨仙居此。“玉虚洞　” 在县西三里。明中丞郭子章建庵于洞口。

慈云洞　，距县二十里。内有生成石大士像。洞前石笋高数十丈，一水绕前，左右怪石林立。每云封洞门，则澍雨立至。县尹韩任甫因题曰“慈云。”

庆云洞　，距县十里，常有五色云结其上。土人遇旱，祷雨于中。

白泥江　在县前

小乌江　：距县三十里。

崖门江　距县一百里，即大乌江，通思南鳌溪　。其水发源鱼鼓洞。

“小溪　。” 其水发源立钟山。

黄平州

鼓台山　在州城南五里。顶平如鼓，四围堑削，凿梯挽铁练乃可上。

北辰山　在州城北

金星山　在州城西三里，端正圆秀，正对兑方。太翁山　在州城北二十里，雄出诸山之上。石林山　在州城北八十里，上有长松庵。架梁山　在兴隆，孤峰摩天，一望千里。

五星山　在州城北。五星环列，故以为名。斗崖山　在州西五里，亦曰“西岩山。” 有洞高五尺，阔一丈，左侧有一虚崖，有泉涓涓下流。马鞍山　与太翁山对峙，岩石甚胜。

宜娘山　，距州五里。上有垒。相传宋有宜娘营兵其上，故名。

铜钉山　与宜娘山相近。

都凹山　：在州西北三十里。

琴坡山　在州北六里

九龙山　在州北十里

香炉山　在兴隆卫西南十五里。峭拔高耸，与清平接，叛苗尝屯据于此。

龙岩山　在兴隆卫北一里，一名“龙洞” ，又名“狼洞。” 石势巉岩，水色深碧。相传有龙潜其中，能出云雨。

揭榜山　与龙岩山相近，山壁端直而峻削。岑东峰　在州西，为“州宾山。”

飞云岩　在州城东二十里道傍岩倚山麓，势如垂天之云，倒舒一片，石态诡异，寸寸欲飞，下颇轩敞，可以列坐。中有小洞，深黑不可究极。左有瀑布，淙淙作佩玉声，前一小峰特起，上构圣果亭，右有月潭古寺，行者过此，皆流连不能去。七里谷　在州东五里，俗名七里冲，两山壁立，中通一路。杨应龙叛时，屯兵二十七营于此，以窥黄平。

马鬃岭　在州东四十里。官路所经，接镇远、石阡二府之界。

葛浪洞　在州北。一山绵亘，中多洞穴，州人避兵于此。

靖黎洞　在州城东。明巡抚郭子章帅师戡定黎平，凯旋至黄平，州洞适开，因名。

梅子洞　在州东，以中多梅树，故名。

燕子洞　，在州西十五里。紫燕千百为群，潜藏于此。洞口土皆黑而肥，土人用之粪田。

截洞　在兴隆卫南。明景泰初，苗贼韦同烈纠众数万屯聚截洞，官军击败之，遂退据香炉山。洞盖与香炉山接。

西门河　在州城西。即㵲溪之源。下流入楚，可以行舟。因经偏桥、诸葛洞之险，艰于上下，故久废。

皇清顺治十六年，督抚道疏滩凿石，以通楚运挽舟。

衔尾而集今渐塞

北门河　在州城北

冷水河　在州东。水白而寒，三伏亦不可涉，下流入两岔江。

处洞河　在兴隆卫西十里。源出苗境，东流经处洞，至卫城西，有兴隆大河及兴隆小河合流焉。又东入镇远之镇阳江。

苗里水　在州东南废重安司境下流入镇阳江。

重安江　在州东三十里。发源麻哈，过靖州入楚。滇、黔要津。每岁黄平、清平分造舟梁以渡，工费不赀，民颇病之。且江水湍悍，有覆没之患。

皇清康熙十二年，建议创修“石桥”，民力始苏。

两岔江　在州西南十五里。江有二源，一出上塘，一出大原，流转三波，合而为一。流入府界，即麻哈江之上源。

冷水溪　：在州城东三里。

高溪　在兴隆卫西南。旁有高溪屯，下流入重安江。

秀溪　在兴隆卫东三十五里东坡堡下。下流入重安江。

温泉　在州境内。其水温煖可浴。